 Waxaan is odhan lahaa doqonku waa ninka aan cadowgiisa iyo nastiixiisa kala garan, waa ka rixim been ah loo sameeyo ee riximkiisa dhabta ah loo adeegsado, waa ka damiirkiisa iibsada, waa ka la amro in uu yeelo wax ay diintiisu diidan tahay, waa ka wax walba dantiisa ka horaysiiya, waa geed sara waabka,waa ka ku joogsiga iyo cayda kuwii ugu xigay sharaf ku raadiya, waa ka mooda marka ay laba wajiiluhu sacabka u tumo una qoslo in la wada taageersan yahay, waa ka isaga oo dhabarku muuqdo moodaaya in aan la arkayn,waa ka aan saaxiibku wuxuu yahay aqoon,waa ka xataa aan lagaga amaan helin meelaha cibaadada, waa ka aan aaminsanayn in bari lays xisaabinaayo, waa ka dameeri-dhaan-raacday ah ee cid walba iska dabagala, waa ka xooga sheegta ama hanjaba marka laga gar helo ee aan garwaaqsan. 